ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Ιουλίου 1996 περί καταρτίσεως του καταλόγου τρίτων χωρών στις οποίες επιτρέπεται να χρησιμοποιούν τα υποδείγματα των πιστοποιητικών υγείας των ζώων για εισαγωγές στην Κοινότητα ζώντων πουλερικών και αυγών για επώαση, εκτός των στρουθιονιδών και των αυγών τους, όπως προβλέπεται στην απόφαση 96/482/ΕΚ (Κείμενο που παρουσιάζει ενδιαφέρον για τον ΕΟΧ) (96/483/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/539/ΕΟΚ του Συμβουλίου, της 15ης Οκτωβρίου 1990, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 23 παράγραφος 1, το άρθρο 24 και το άρθρο 26 παράγραφος 2,

Εκτιμώντας:

ότι με την απόφαση 95/233/ΕΚ της Επιτροπής (2), θεσπίστηκε κατάλογος τρίτων χωρών από τις οποίες επιτρέπεται, καταρχήν, να εισάγονται ζώντα πουλερικά και αυγά προς επώαση 7

ότι οι χώρες ή τμήματα αυτών που εμφαίνονται σε αυτόν τον κατάλογο έχουν παράσχει επαρκείς εγγυήσεις, έτσι ώστε να θεωρούνται απαλλαγμένες από τις νόσους γρίπης των ορνίθων και ψευδοπανώλη των πτηνών, σύμφωνα με την απόφαση 93/342/ΕΟΚ της Επιτροπής (3), όπως τροποποιήθηκε με την απόφαση 94/438/ΕΚ (4) 7

ότι οι γενικοί και ειδικοί όροι όσον αφορά την υγεία των ζώων και τα κτηνιατρικά πιστοποιητικά που απαιτούνται για την εισαγωγή πουλερικών ή αυγών προς επώαση έχουν θεσπιστεί με την απόφαση 96/482/ΕΚ της Επιτροπής (5) 7 ότι είναι τώρα αναγκαίο να προσδιοριστεί σε ποιες τρίτες χώρες επιτρέπεται να χρησιμοποιούν τα υποδείγματα πιστοποιητικών τα οποία ορίζονται σ' αυτήν την απόφαση 7

ότι έχει ζητηθεί από τις χώρες που εμφαίνονται στο παράρτημα Ι της απόφασης 95/233/ΕΚ και οι οποίες κατά παράδοση προμηθεύουν τα κράτη μέλη να επιδείξουν, προσκομίζοντας γραπτές εγγυήσεις που θα συνοδεύονται από την προσήκουσα τεκμηρίωση ή συνιστούν αποτέλεσμα επιτοπίων ελέγχων, ότι πληρούν τις απαιτήσεις του κεφαλαίου ΙΙΙ της οδηγίας 90/539/ΕΟΚ, όπως εκτελέστηκε με τις αποφάσεις 93/342/ΕΟΚ και 96/482/ΕΚ 7 ότι οι εγγυήσεις αυτές εξετάσθηκαν από τη μόνιμη κτηνιατρική επιτροπή 7

ότι είναι επίσης αναγκαίο, σε ορισμένες περιπτώσεις, να διευκρινισθούν τα επιμέρους τμήματα χωρών από τα οποία επιτρέπεται να πραγματοποιούνται οι εισαγωγές 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα κράτη μέλη επιτρέπουν την εισαγωγή πουλερικών ή αυγών προς επώαση, εκτός των στρουθιονιδών και των αυγών τους, από τρίτες χώρες και τμήματα αυτών, σύμφωνα με τον κατάλογο του παραρτήματος και εφόσον πληρούν τις απαιτήσεις του αντιστοίχου υποδείγματος πιστοποιητικού υγείας των ζώων το οποίο προβλέπεται στο παράρτημα Ι της απόφασης 96/482/ΕΚ, και συνοδεύεται από τέτοιο πιστοποιητικό, δεόντως συμπληρωμένο και υπογεγραμμένο.

Άρθρο 2

Η παρούσα απόφαση εφαρμόζεται από την 1η Οκτωβρίου 1996.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 12 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 303 της 31. 10. 1990, σ. 6.

(2) ΕΕ αριθ. L 156 της 7. 7. 1995, σ. 76.

(3) ΕΕ αριθ. L 137 της 8. 6. 1993, σ. 24.

(4) ΕΕ αριθ. L 181 της 15. 7. 1994, σ. 35.

(5) Βλέπε σελίδα 13 της παρούσας Επίσημης Εφημερίδας.

ΠΑΡΑΡΤΗΜΑ

Σημειώνονται με Χ οι τρίτες χώρες οι οποίες επιτρέπεται να χρησιμοποιούν τα υποδείγματα πιστοποιητικών Α έως Δ, όπως προβλέπεται στο παράρτημα Ι της απόφασης 96/482/ΕΚ

>ΘΕΣΗ ΠΗΝΑΚΑ>